Ha goût a rit pegement a dud a zo o labourat barzh ar  Post ? 295.742 a dud zo hag ouzhpenn 11.300 ti-post a-dreuz Bro Frañs. Ar wech kentañ eo, o defe an dud digarez da votiñ evit ur servij publik e Bro Frañs. Sañset noa choant Sarkozy roiñ an tu dAR BOBLAÑS da lakaat war-sav ur referendum, setu tapet ar paotr barzh E DRAP ! Soñjal a rae dar re oa bet aozet ar «<votasion» gante e vije 6.000 plas da vont votiñ disadorn paseet , ouzhpenn 9.900 a zo bet. Fougeet oa an aozerien, 80 (pevar-ugent) sindikad bennak hag ar strolladoù politik eus an tu kleiz. Ha  stank DIFENNERIEN ar Post e Breizh!  Petra eo an dalch ?  Choant en deus Christian Estrosi, ministr an Industri, e teufe ar Post da vout ur «société anonyme». Lodennoù a vije gwerzhet ha kement-se da zastum archant da vodernaat ar Post a lâr Christine Lagarde. Publik e chomfe ar Post emei, lâret e oa bet ar memestra evit EDF ha France Telecom, kontañ gevier oa bet graet deomp ! Digor e vo ar chonkurañs e 2011, hag e faot dar gouarnamant e vije prest ar Post evit se. Pa vez kaoz eus  «privatisation» vez sellet pizh deus ar postoù-labour gant ar vistri nevez ; aon neus ar sindikajoù e vije tennet o labour digant lod evit dastum muioch a archant. Serret eo bet an tier -post e meur a gêr vihan dija. E plasoù all eo paeet gant ar barrez an hini zo o labourat en ti-post. Nebeutaet eo al lizheroù da gas blamour da internet ha troet eo ar Post etrezek MERAN an archant gant ar bank La Poste.  Penaos oa gwechall ?  Azalek an XII vet (daouzekvet) kantved e veze implijet KANNADED war varch  da gas lizheroù. Paeet mat e oant, met dañjer a oa ha TAGET vezent war an hent alies. Tro ar bloavezh 1477 zeus bet savet «tier-post» : mont a rae UR MARCHEGER (paotr al lizheroù !) eus an eil plas degile, trochadoù 80 (pevar-ugent) kilometr a rae bemdez a-wechoù.  E 1849 e oa DIVIZET e koustfe ar memes briz kas ul lizher forzh pelech e Bro Frañs, Korsika pe Aljeria : 20 (ugent) santim al lizher 7 gram ! Tro ar bloavezh 1835 e veze kaset al lizhiri e Bro-Frañs bemdez pe bep daou zevezh war droad  koulz lâret dalchmat : lizheroù vez kaset evel-just met kazetennoù ivez da gas keloù dan dud pa ne oa na radio na skinwell ebet choazh. Abaoe eo aet an traoù war-raok FOUNNUSOCH-FOUNNUSAN, gant ar march-houarn, an oto, an tren, ar charr-nij hag internet bremañ.    Gerioù diaes